Komission direktiivi 98/86/EY, annettu 11 päivänä marraskuuta 1998, elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista annetun komission direktiivin 96/77/EY muuttamisesta (ETA:n kannalta merkityksellinen teksti)



Virallinen lehti nro L 334 , 09/12/1998 s. 0001 - 0063



KOMISSION DIREKTIIVI 98/86/EY, annettu 11 päivänä marraskuuta 1998, elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista annetun komission direktiivin 96/77/EY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon ihmisravinnoksi tarkoitetuissa elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY (1), sellaisena kuin se on muutettuna Euroopan parlamentin ja neuvoston direktiivillä 94/34/EY (2), ja erityisesti sen 3 artiklan 3 kohdan a alakohdan, on kuullut elintarvikealan tiedekomiteaa asiasta, sekä katsoo, että on tarpeen vahvistaa puhtausvaatimukset kaikille elintarvikkeiden muille lisäaineille kuin väri- ja makeutusaineille, kuten on mainittu elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY (3), sellaisena kuin se on viimeksi muutettuna direktiivillä 98/72/EY (4), on tarpeen korvata puhtausvaatimukset, jotka on vahvistettu ihmisravinnoksi tarkoitetuissa elintarvikkeissa sallittujen emulgointi-, stabilointi-, sakeuttamis- ja hyytelöimisaineiden erityisistä puhtausvaatimuksista 25 päivänä heinäkuuta 1978 annetussa neuvoston direktiivissä 78/663/ETY (5) sellaisena kuin se on viimeksi muutettuna komission direktiivillä 92/4/ETY (6), elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista 2 päivänä joulukuuta 1996 annetussa komission direktiivissä 96/77/EY (7) on vahvistettu ensimmäinen luettelo elintarvikkeiden lisäaineiden puhtausvaatimuksista; kyseistä luetteloa olisi nyt täydennettävä muiden lisäaineiden vastikään vahvistetuilla puhtausvaatimuksilla, on tarpeen ottaa huomioon lisäaineiden vaatimukset ja analyyttiset tekniikat, sellaisina kuin Codex Alimentarius on ne vahvistanut ja FAO:n ja WHO:n yhteinen elintarvikelisäaineita käsittelevä asiantuntijakomitea (JECFA) on ne laatinut, lisäaineet, joita valmistetaan sellaisin menetelmin tai sellaisista lähtöaineista, jotka poikkeavat merkittävästi elintarvikealan tiedekomitean arviointiin sisältyvistä tai tässä direktiivissä mainituista menetelmistä tai raaka-aineista, on toimitettava elintarvikealan tiedekomitealle täydellisesti arvioitaviksi painottaen erityisesti puhtausvaatimuksia, ja tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 96/77/EY seuraavasti: 1. Korvataan 2 artikla seuraavasti: "2 artikla Korvataan direktiiveissä 65/66/ETY, 78/663/ETY ja 78/664/ETY vahvistetut puhtausvaatimukset 1 artiklassa tarkoitetuilla puhtausvaatimuksilla." 2. Lisätään liitteeseen tämän direktiivin liitteen teksti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää heinäkuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Tuotteita, jotka on saatettu markkinoille tai joihin on tehty merkinnät ennen 1 päivää heinäkuuta 1999 ja jotka eivät ole tämän direktiivin mukaisia, saa pitää kaupan, kunnes varastot loppuvat. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä marraskuuta 1998. Komission puolesta Martin BANGEMANN Komission jäsen (1) EYVL L 40, 11.2.1989, s. 27. (2) EYVL L 237, 10.9.1994, s. 1. (3) EYVL L 61, 18.3.1995, s. 1. (4) EYVL L 295, 4.11.1998, s. 18. (5) EYVL L 223, 14.8.1978, s. 7. (6) EYVL L 55, 29.2.1992, s. 96. (7) EYVL L 339, 30.12.1996, s. 1. LIITE "Etyleenioksidia ei saa käyttää elintarvikkeiden lisäaineissa sterilointitarkoituksiin. >TAULUKON PAIKKA> "